OOS-KAAP SE VULLISTERREINE IN HAGLIKE TOESTAND - AfriForum
Geen een van die sewe vullisterreine wat in Oos-Kaap geoudit is, het aan nasionale standaarde voldoen nie. Kragtens toepaslike wetgewing en regulasies, waaronder die Wet op Nasionale Omgewingsbestuur: Vullis 59 van 2008, moet 'n vullisterrein aan bepaalde vereistes voldoen.
Volgens Arno Greyling, AfriForum se distrikskoördineerder vir die Suid- en Oos-Kaap, is die meeste vullisterreine in die Oos-Kaap in 'n haglike toestand. "Dit kan hoofsaaklik toegeskryf word aan 'n totale gebrek aan goeie bestuur sowel as grootskaalse kaderontplooiing wat veroorsaak het dat kundigheid verlore gegaan het."
Greyling sê die algemeenste probleme wat AfriForum tydens die oudit aangetref het, is die afwesigheid van afvalbestuurslisensies en 'n algehele wanbestuur van terreine. Dit blyk verder dat daar eenvoudig geen respek vir die wetlike vereistes van sodanige vullisterreine is nie en dat die persone in beheer hulself hoofsaaklik as onaantasbaar en onverantwoordbaar beskou.
AfriForum-buurtwag in Bellville staan vrou by in mediese noodtoestand
AfriForum se Bellville-buurtwag, wat deel vorm van die organisasie se Kaapstad-Noord-tak, het op 26 April 2020 op 'n vrou se noodoproep gereageer…